อย่างหัวข้อค่ะ ถ้าให้เล่าละเอียดๆก็คือ ปวดท้องตรงสะดือ ถ่ายไม่ออก ไม่ใช่ว่าถ่ายไม่ออก เเต่ถ่ายเหลว กินยาถ่ายเพื่อที่จะให้มันออกมา มันก็ไม่ยอมถ่าย ตอนกลางคืนแทบจะนอนไม่ได้ มันเจ็บมากเลยค่ะ พอปวดท้องจะถ่าย เเต่พอเข้าห้องนํ้าเเล้วนั่งลงไปเนี่ย มันมีเเต่ลมกับนํ้าเเล้วก็เนื้อเล็กๆ แต่ไม่เคยเป็นก้อนแบบตอนถ่ายปกติเลยค่ะ ทำยังใงดีคะ ที่พิมมานี่ข้อนค้างจะหยาบคายหน่อย เเต่ว่าต้องการให้หายจริงๆ มันทรมารมาก ช่วยเเนะนำหน่อยค่ะ
สวัสดีค่ะ หากก่อนหน้านั้นมีอาการท้องผูกเป็นประจำ คือถ่ายน้อยกว่า 3 ครั้งต่อสัปดาห์ และลักษณะอุจจาระแข็ง ต้องใช้แรงเบ่งหรือใช้มือช่วย รวมทั้งหลังถ่ายแล้วยังมีความรู้สึกว่าถ่ายอุจจาระไม่สุด และต่อมาไม่ได้มีถ่ายอุจจาระเป็นก้อนอีก มีแต่เพียงอุจจาระที่มีลักษณะเหลวเป็นน้ำ ร่วมกับอาการปวดท้องรุนแรง อาจเกิดจากการมีท้องผูกที่รุนแรง จนทำให้ก้อนอุจจาระที่แข็งมากอัดแน่นอยู่ภายในลำไส้ใหญ่ จึงทำให้ถ่ายอุจจาระที่เป็นก้อนไม่ออก มีเพียงส่วนที่เป็นน้ำหรือของเหลวเท่านั้นที่สามารถออกมาได้ในกรณีนี้ แนะนำไม่ควรซื้อยาถ่ายอุจจาระทานต่อไป ควรไปพบแพทย์เพื่อทำการตรวจว่ามีอุจจาระอยู่ภายในลำไส้เป็นจำนวนมากหรือไม่ หากมี จำเป็นต้องการทำการสวนถ่ายอุจจาระ รวมทั้งตรวจว่าเกิดจากสาเหตุอื่นๆ หรือไม่ เช่น มีเนื้องอกไปขวางลำไส้ เป็นต้น